เรื่องร้องเรียน: ขอบทางเท้าริมฟุตบาท ตั้งแต่ซอยพุทธบูชา45 (ร้านอาหารคอช้าง) ย้อนมาทางซอยพุทธบูชา 39 (ซอยหลวงพ่อโอภาสี) ไม่ทราบมีปัญหาอะไร ทำไมถึงทุบเสียเละเทะเป็นแนวยาว ดูไม่เรียบร้อย สังเกตมาหลายวันแล้ว ดูเหมือนงานไม่ค่อยคืบหน้าสักเท่าไหร่ ควรแจ้งให้ประชาชนทราบว่าทำอะไร ตอนนี้ประชาชนต้องลงมาเดินบนถนน ซึ่งอันตรายมาก ควรมีการกั้นแนวทางเดินพิเศษให้คนเดินและมีเจ้าหน้าที่มาช่วยอำนวยความสะดวกให้สัญญาณเพื่อความปลอดภัยในการสัญจร และควรรีบติดตามดำเนินการซ่อมทางให้เสร็จเรียบร้อยโดยเร็ว
การดำเนินการของเจ้าหน้าที่: สำนักการโยธาดำเนินการปรับปรุงทางเท้าและได้ติดป้ายประกาศไว้ ตามรูปที่แนบมา และได้กำกับผู้รับจางให้มีมาตราการความปลอดภัยของประชาชน และจะเร่งรัดการทำงานผู้รับจ้างให้แล้วเสร็จโดยเร็ว
ความเห็นของผู้แจ้ง: ขอขอบคุณในความตั้งใจปรับปรุงและติดตามงาน (clapping hands)
พื้นที่: แขวงบางมด เขตทุ่งครุ กรุงเทพมหานคร